CELEX: C2005/296/74
Language: fi
Date: 2005-11-26 00:00:00
Title: Asia T-373/05: Kanne  26.9.2005  — Italian tasavalta v. komissio

26.11.2005   
            
            
               FI
            
            
               Euroopan unionin virallinen lehti
            
            
               C 296/37
            
         Kanne 26.9.2005 — Italian tasavalta v. komissio
   (Asia T-373/05)
   (2005/C 296/74)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamies: valtionasiamies Paolo Gentili)
   
      Vastaaja: Euroopan yhteisöjen komissio
   Vaatimukset
   20.7.2005 tehty komission päätös C(2005) 2756 on kumottava siltä osin kuin siinä määrätään, että Italian tasavallan osalta on sovellettava tupakan tukijärjestelmään kiinteämääräistä korjausta, jonka suuruus on 5 % vuosina 2001 ja 2002 ilmoitetuista menoista vuoden 2000 sadon osalta. Komissio on velvoitettava korvaamaan oikeudenkäyntikulut.
   Oikeudelliset perusteet ja pääasialliset perustelut
   Italian hallitus on riitauttanut Euroopan yhteisöjen ensimmäisen oikeusasteen tuomioistuimessa 20.7.2005 tehdyn komission päätöksen C(2005) 2756, joka on annettu tiedoksi samana päivänä, siltä osin kuin siinä määrätään tupakan tukijärjestelmään sovellettavasta kiinteämääräisestä korjauksesta, jonka suuruus on 5 % vuosina 2001 ja 2002 ilmoitetuista menoista vuoden 2000 sadon osalta.
   Italian hallitus toteaa vaatimustensa tueksi seuraavaa:
   
               1.
            
            
               20.7.2005 tehdyn komission päätöksen C(2005) 2756 perustelujen puutteellisuus suhteessa perustamissopimuksen 253 artiklaan, sekä harkintavallan väärinkäyttö tosiseikkojen virheellisen arvioimisen vuoksi, kun kanteen kohteena olevassa päätöksessä määrätään tupakanvalmistamiseen markkinointivuodelle 2000 myönnetyn tuen kiinteämääräisestä korjauksesta, koska komissio ei ole esittänyt asianmukaista perustelua sille, että säännöksiä olisi rikottu, eikä tosiseikkoja, joiden perusteella korjaaminen saattaisi olla perusteltua;
            
         
               2.
            
            
               asetuksen N:o 1258/1999 (1) 7 artiklan 4 kohdan rikkominen ja virheellinen soveltaminen, koska päätöksestä, jolla määrätään tupakanvalmistamiseen markkinointivuodelle 2000 myönnetyn tuen kiinteämääräisestä korjauksesta, puuttuvat kyseisessä säännöksessä vaaditut perusteluja koskevat täsmennykset.
            
         
      (1)  Yhteisen maatalouspolitiikan rahoituksesta 17 päivänä toukokuuta 1999 annettu neuvoston asetus (EY) N:o 1258/1999 (EYVL L 160, 26.6.1999, s. 103).